กรีวัส - วิกิพีเดีย

# กรีวัส

### จากวิกิพีเดีย สารานุกรมเสรี

ตัวละคร สตาร์ วอร์ส
กรีวัส (ไคมาเอน ไจ ชีลาล)
กรีวัสในยุทธการคอรัสซานท์ครั้งที่ 2
ตำแหน่ง | ผู้บัญชาการทหารสูงสุดของสหพันธ์กองทัพยนต์, ผู้สำเร็จราชการว่าการรัฐ
บ้านเกิด | คาลี
เผ่าพันธุ์ | คาลีช (ไซบอร์ก)
เพศ | ชาย
ส่วนสูง | 2.16 เมตร
สังกัด | ชุมชนคาลีช, เครือธนาคารนานากาแลกซี, สหภาพพิภพอิสระ
นักแสดง | จอห์น ดิ มัจจิโอ, ริชาร์ด แมคกอนาเกิล (ให้เสียงใน สตาร์ วอร์ส : สงครามโคลน) แมธธิว วู้ด (ให้เสียงใน ซิธชำระแค้น)
หมวดหมู่ ตัวละครในสตาร์ วอร์ส

กรีวัส (Grievous) หรือ นายพลกรีวัส (General Grievous) คือตัวละครตัวหนึ่งในเรื่องแต่งชุดสตาร์ วอร์ส ปรากฏตัวครั้งแรกในจักรวาลขยาย หลังจากนั้นจึงปรากฏตัวในภาพยนตร์ ถึงแม้ว่าในการปรากฏตัวครั้งแรกในภาพยนตร์การ์ตูนชุด สตาร์ วอร์ส : สงครามโคลน ตอนที่ 20 นั้น กรีวัสจะถูกให้เสียงโดยจอห์น ดิ มัจจิโอ แต่ในตอนต่อๆ มาในซีรีส์นั้น กรีวัสถูกให้เสียงโดยริชาร์ด แมคกอนาเกิล และเมื่อมาปรากฏตัวในภาพยนตร์ สตาร์ วอร์ส เอพพิโซด 3 : ซิธชำระแค้น ผู้ที่ให้เสียงกรีวัสก็เปลี่ยนมาเป็นแมธธิว วู้ด สำนักพิมพ์ Dark Horse Comics เริ่มตีพิมพ์หนังสือการ์ตูนสี่เล่มจบเกี่ยวกับกรีวัสในเดือนมีนาคม พ.ศ. 2548

ชื่อกำเนิดของกรีวัสคือ ไคมาเอน ไจ ชีลาล (Qymaen jai Sheelal) เขาเป็นผู้บัญชาการทหารสูงสุดของกองทัพยนต์แห่งสหภาพพิภพอิสระในสงครามโคลน ร่างกายของเขาเป็นไซบอร์กที่เกิดจากการรวมสมอง ระบบประสาท และอวัยวะรับสัมผัสจากสิ่งมีชีวิต เข้ากับกับร่างหุ่นยนต์ที่ทรงพลัง สิ่งที่เห็นหลงเหลืออยู่จากการเป็นจ้าวนักรบแห่งคาลีชนั้นมีเพียงดวงตาสีทองที่มีรูม่านตาสีดำแบบสัตว์เลื้อยคลานกับผิวหนังสีแดงที่มองเห็นจากช่องตาเท่านั้น

กรีวัสเป็นนายพลที่เยือกเย็นและมีความสามารถในการวางแผน เป็นนักวางแผนในกองทัพที่มีความสามารถมาก เขาเป็นนักล่าเจไดและเก็บสะสมกระบี่แสงที่เก่งกาจที่สุดในประวัติศาสตร์คนหนึ่ง เป็นที่ทราบว่าเขาได้ฆ่าเจไดไปไม่น้อยกว่าห้าสิบคน

นายพลกรีวัสใช้ความคล่องแคล่วทรงพลังของแขนเหล็กทำให้ตนเองได้เปรียบในการต่อสู้ด้วยกระบี่แสง เขาสามารถแตกแขนที่มีหกนิ้วทั้งสองแขนออกจนสามารถถือกระบี่แสงได้พร้อมกันถึงสี่เล่ม นอกจากนี้ยังสามารถใช้เท้าทั้งสองจับกระบี่แสงเข้าต่อสู้ได้อีกเมื่อติดอุปกรณ์ลอยตัวเข้าช่วย ความเร็วปกติในการโจมตีของกรีวัสอยู่ที่สามครั้งต่อวินาทีในหนึ่งแขน และสามารถเพิ่มความเร็วได้สูงสุดถึงอย่างน้อยยี่สิบการโจมตีในหนึ่งวินาที ทำให้เขาสามารถเอาชนะศัตรูได้แทบจะในพริบตา

กรีวัสไปไหนมาไหนพร้อมกับองครักษ์หุ่นยนต์รู้จักกันในชื่อ ไอจี-10 แม็กน่าการ์ด ซึ่งมีอาวุธเป็นกระบองไฟฟ้าสร้างจากฟริคอัลลอยที่มีคุณสมบัติต้านทานลำกระบี่แสงได้

## [แก้] แหล่งข้อมูลอื่น

- General Grievous ใน Star Wars Databank
- Grievous ใน Wookieepedia: The Star Wars Wiki

สมัยก่อนหน้า: เคานท์ ดูกู | ผู้ว่าการรัฐสหภาพพิภพอิสระ ปีที่ 19 ก่อนยุทธการยาวิน | สมัยถัดไป: ผู้นำของเดนสมาพันธ์หลายคน

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B5/%E0%B8%81%E0%B8%A3%E0%B8%B5%E0%B8%A7%E0%B8%B1%E0%B8%AA.html".

หมวดหมู่: สตาร์ วอร์ส | ตัวร้ายในสตาร์ วอร์ส | ตัวละครในสตาร์ วอร์ส

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Català
- Dansk
- English
- Español
- Français
- Italiano
- עברית
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Türkçe
- 中文